**Atbildes uz jautājumiem par**

**4.3.6.6. pasākuma “Bērnu pieskatīšanas pakalpojumi”**

**Izmantotie saīsinājumi:**

**Aģentūra** – Centrālā finanšu un līgumu aģentūra jeb sadarbības iestāde

**Atlases nolikums** – Eiropas Savienības kohēzijas politikas programmas 2021.–2027.gadam 4.3.6. specifiskā atbalsta mērķa “Veicināt nabadzības vai sociālās atstumtības riskam pakļauto cilvēku, tostarp vistrūcīgāko un bērnu, sociālo integrāciju” 4.3.6.6. pasākuma “Bērnu pieskatīšanas pakalpojumi” projektu iesniegumu atlases nolikums

**ESF+** – Eiropas Sociālais Fonds Plus

**KPVIS -** Kohēzijas politikas fondu vadības informācijas sistēma

**MK noteikumi** – [*Ministru kabineta 2023.gada 10.oktobra noteikumi Nr.577 “Eiropas Savienības kohēzijas politikas programmas 2021.–2027. gadam 4.3.6. specifiskā atbalsta mērķa “Veicināt nabadzības vai sociālās atstumtības riskam pakļauto cilvēku, tostarp vistrūcīgāko un bērnu, sociālo integrāciju” 4.3.6.6. pasākuma “Bērnu pieskatīšanas pakalpojumi” īstenošanas noteikumi”*](https://likumi.lv/ta/id/346323-eiropas-savienibas-kohezijas-politikas-programmas-20212027-gadam-b4bb3bb6b-specifiska-atbalsta-merka-veicinat-nabadzibas-vai-socialas-atstumtibas-riskam-paklauto-cilveku-tostarp-vistrucigako-un-bernu-socialo-integracijub4bb3bb6bb6b-pasakuma-bernu-pieskatisanas-pakalpojumiistenosanas-noteikumi?&search=on)

**Pasākums** – Eiropas Savienības kohēzijas politikas programmas 2021.–2027. gadam 4.3.6. specifiskā atbalsta mērķa “Veicināt nabadzības vai sociālās atstumtības riskam pakļauto cilvēku, tostarp vistrūcīgāko un bērnu, sociālo integrāciju” 4.3.6.6. pasākuma “Bērnu pieskatīšanas pakalpojumi”

**PII** – pirmsskolas izglītības iestāde

Saturs

[1. Vispārīgi jautājumi 1](#_Toc153535948)

[2. Īstenošanas nosacījumi 4](#_Toc153535949)

[3. Vērtēšana un lēmumu pieņemšana 9](#_Toc153535950)

[4. Attiecināmās izmaksas 10](#_Toc153535951)

[5. Iepirkumi 10](#_Toc153535952)

[6. Projekta rezultātu uzturēšana un ilgtspējas nodrošināšana 15](#_Toc153535953)

|  |  |  |
| --- | --- | --- |
| **Nr.p.k.** | **Jautājumi** | **Atbildes** |
| Vispārīgi jautājumi |
| 1.1. | Pirmskolas izglītības iestāžu pieejamība | Informācija par bērnu skaitu rindā uz pašvaldības PII pašvaldībās uz 2023.gada 1.oktobri pieejama šeit: [*https://www.varam.gov.lv/lv/pirmsskolas-izglitibas-iestazu-pieejamiba*](https://www.varam.gov.lv/lv/pirmsskolas-izglitibas-iestazu-pieejamiba) |
| 1.2. | Vai šis projekts kaut kādā veidā veicinās jaunu privāto pakalpojumu sniedzēju rašanos? | Pasākuma mērķis ir sniegt atbalstu pašvaldībām privātā pirmsskolas izglītības pakalpojuma un bērnu uzraudzības pakalpojuma iegādei, veicinot darba un ģimenes dzīves līdzsvarošanu un vienlīdzīgas iespējas visām ģimenēm. Attiecīgi nodrošināt bērnu pieskatīšanas pakalpojumus ģimenēm, kurām pašvaldība nevar nodrošināt vietu pašvaldības PII. Pasākuma mērķis nav veicināt jaunu privāto pakalpojumu sniedzēju rašanos.  |
| 1.3. | Kāda ir atbilstība dalībai projektā? To atbilstība īpašajām grupām? | Šī pasākuma ietvaros bērnu pieskatīšanas pakalpojumi tiek nodrošināti ģimenēm, kurām pašvaldība nevar nodrošināt vietu pašvaldības PII. Atbalsts nav paredzēts, ja privāto PII izvēlas bērna vecāki pēc pašu gribas, atsakoties no vietas pašvaldības PII, piemēram, ja vēlas mazāku bērnudārza grupu vai citi individuāli aspekti.Projektu iesnieguma vērtēšanā tiks ņemts vērā atbalstāmo bērnu skaits. Specifisko informāciju par atbalstīto bērnu vecumu, piederību noteiktām sociālajām grupām jāapkopo finansējuma saņēmējiem jau projekta uzraudzības laikā saskaņā ar MK noteikumu 43.3. apakšpunktu un Ministru kabineta 2023. gada 21. marta noteikumiem Nr. 153 “Eiropas Savienības fondu projektu pārbaužu veikšanas kārtība 2021.–2027. gada plānošanas periodā” (t.sk. skat. šo noteikumu 53. punktu un 1. pielikumu). |
| 1.4. | Vai programmā iesaistītajiem bērniem ir pieļaujams vecāku līdzmaksājums? | Pasākumā vienīgie projektā atbalstāmo darbību finansēšanas avoti ir Eiropas Sociālā fonda Plus finansējums un pašvaldības līdzfinansējums. Par šiem līdzekļiem sedzamas visas izmaksas, kas minētas MK noteikumu 26., 27., 35. un 36. punktā. Gadījumos, ja rodas citas ar projektā nodrošināmajiem bērnu pieskatīšanas pakalpojumiem saistītas izmaksas, tās iespējams finansēt ārpus projekta no citiem avotiem, kas ir piemērotākie pašvaldības ieskatā. |
| 1.5. | Vai pakalpojuma sniedzējs darbojas tikai pašvaldības teritorijā? | Atbalsts sniedzams pakalpojumiem, kas tiks nodrošināti tās pašvaldības, kas ir finansējuma saņēmējs, administratīvajā teritorijā - bērniem, kuru dzīvesvieta (un vismaz viena likumiskā pārstāvja dzīvesvieta) ir deklarēta šajā pašvaldībā. Pasākuma nosacījumi neregulē to, vai pakalpojuma sniedzējs pakalpojumus nodrošina arī citu pašvaldību administratīvajās teritorijās. |
| 1.6. | Zinot novadu specifiskās robežas, kāpēc noteikts ierobežojums, ka vecākam pakalpojums jāizmanto tieši tajā administratīvajā teritorijā, kurā viņš dzīvo? | Skaidrojam, ka viena no pašvaldību autonomajām funkcijām saskaņā ar Pašvaldību likuma 4.panta pirmās daļas 4.punktu ir gādāt par iedzīvotāju izglītību, tostarp par pirmsskolas izglītības pieejamību. Lai veicinātu pašvaldību iespējas uzņemties aktīvāku lomu ģimenēm labvēlīgākas vides veidošanā savā administratīvajā teritorijā, kā arī palīdzētu pašvaldībām risināt problēmas, kas saistītas ar vietu nepieejamību pašvaldību PII, papildus pašvaldību PII infrastruktūras attīstības pasākumam (4.2.1.7. pasākums), šī pasākuma ietvaros atbalsts iepriekš minētās pašvaldības autonomās funkcijas īstenošanas veicināšanai, paredzēts arī privātā pirmsskolas izglītības pakalpojuma pieejamības nodrošināšanai pašvaldības administratīvajā teritorijā, nodrošinot vienlīdzīgas iespējas saņemt konkrēto pakalpojumu arī tiem bērniem, kuri deklarēti pašvaldības administratīvajā teritorijā, bet kuriem netiek nodrošināta vieta pašvaldības PII. Cita starpā bērnu uzraudzības pakalpojumu iespējams nodrošināt ne tikai bērna deklarētajā dzīvesvietā, bet arī citā piemērotā vietā ārpus bērna deklarētās dzīvesvietas (piemēram, bērnu ģimenēm pietuvinātā darbavietā), ja šis pakalpojums tiek sniegts pašvaldībā, kurā ir deklarēta attiecīgā bērna un vismaz viena šī bērna vecāka (likumiskā pārstāvja) dzīvesvieta. Kopumā atbalsts bērnu pieskatīšanas pakalpojumu nodrošināšanai veicinās pašvaldību iespējas uzņemties aktīvāku lomu ģimenēm labvēlīgākas vides veidošanā savā administratīvajā teritorijā, palīdzot risināt nepilnības pirmsskolas izglītības pakalpojuma pieejamības jomā, kā arī radot vienlīdzīgas iespējas vecākiem pilnvērtīgi iesaistīties darba tirgū un apmācībās. Atbalsts bērnu pieskatīšanas pakalpojumu nodrošināšanai risinās pašvaldību PII nepietiekamību, tai skaitā, iesaistot privāto sektoru, kas sniedz pakalpojumus papildus pašvaldību nodrošinātajiem pakalpojumiem.  |
| 1.7. | Vai projekta iesniedzējs var būt pašvaldības izveidota iestāde? | Pasākuma projekta iesniedzējs ir pašvaldība atbilstoši MK noteikumu 20. punktā noteiktajam. Pēc projekta apstiprināšanas pašvaldība attiecīgi kļūst par projekta finansējuma saņēmēju. |
| 1.8. | Ēdināšanu jāmaksā pašvaldības iestādē, tad arī šeit būs jāmaksā? | Ēdināšanas izdevumi nav iekļauti pasākuma attiecināmajās izmaksās, taču tie var tikt finansēti ārpus projekta no pašvaldības vai citiem līdzekļiem, t.sk. no vecāku līdzekļiem.  |
| 1.9. | Vai vienā privātajā bērnudārzā var būt bērni, kuriem pilnīgi tiek segtas izmaksas un bērni, kuriem jāmaksā? | Atbalsta nosacījumi nenosaka, ka pakalpojumus vienā un tajā pašā iestādē nedrīkst nodrošināt gan projektā atbalstāmajiem, gan citiem bērniem, kam tiek nodrošināts tas pats pirmsskolas izglītības pakalpojums. Vienlaikus būtiski nodrošināt skaidri nodalāmus datus par pasākumā atbalstu guvušajiem bērniem, lai būtu iespējams konstatēt, vai tiek sasniegti projektā plānotie rādītāji. |
| 1.10. | Vai pašvaldība varēs neievērot MK noteikumus par izmaksu noteikšanu? | Atbalsts nav paredzēts pašvaldības noslēgtajiem līdzfinansēšanas līgumiem par privātā pirmsskolas izglītības pakalpojuma izmantošanu saskaņā ar Ministru kabineta 2015.gada 8.decembra noteikumiem Nr. 709 “Noteikumi par izmaksu noteikšanas metodiku un kārtību, kādā pašvaldība atbilstoši tās noteiktajām vidējām izmaksām sedz pirmsskolas izglītības programmas izmaksas privātai izglītības iestādei”. Attiecīgi, saņemot atbalstu pasākumā, jāievēro MK noteikumos ietvertie nosacījumi, t.sk. tajos noteiktās atbalstāmās darbības un attiecināmās izmaksas. |
| 1.11. | Ja bērns uzsāk apmeklēt projekta vietu, bet pārvācās. Šo esošo vietu varēs atdot citam bērnam? Kas sedz izmaksas, kamēr vieta ir tukša un vietā sāk iet cits bērns? | Gadījumos, kad bērnam pieskatīšanas pakalpojums netiek nodrošināts vismaz vienu gadu (ieskaitot attaisnojošu prombūtni), izmaksas par pakalpojuma nodrošināšanu sedz pašvaldība. Finansējuma saņēmējs saglabā un nodrošina šo neizmantoto finansējumu nākamajam pakalpojuma saņēmējam.  |
| 1.12. | Par sinerģiju un demarkāciju ar citiem atbalsta instrumentiem, t.sk. Ministru kabineta 2015.gada 8.decembra noteikumiem Nr. 709 “Noteikumi par izmaksu noteikšanas metodiku un kārtību, kādā pašvaldība atbilstoši tās noteiktajām vidējām izmaksām sedz pirmsskolas izglītības programmas izmaksas privātai izglītības iestādei” | Skaidrojam, ka demarkācija ar valsts budžeta aizdevumu un citu atbalsta programmu ietvaros sniegto atbalstu jaunu vietu radīšanai PII un dubultās finansēšanas risku novēršana tiks nodrošināta projektu līmenī, pārbaudot KPVIS un Vides aizsardzības un reģionālās ministrijas valsts budžeta aizdevuma programmas ietvaros iesniegtos projektus un pārliecinoties, ka vienas un tās pašas atbalstāmās darbības un attiecināmās izmaksas netiks finansētas dubultā. **Šī pasākuma atbalsts nav paredzēts pašvaldības noslēgtajiem līdzfinansēšanas līgumiem par privātā pirmsskolas izglītības pakalpojuma izmantošanu saskaņā ar Ministru kabineta 2015.gada 8.decembra noteikumiem Nr. 709 “Noteikumi par izmaksu noteikšanas metodiku un kārtību, kādā pašvaldība atbilstoši tās noteiktajām vidējām izmaksām sedz pirmsskolas izglītības programmas izmaksas privātai izglītības iestādei” un tajos paredzētā atbalsta aprēķina kārtība nav attiecināma uz pasākumu**. |
| Īstenošanas nosacījumi |
| 2.1. | Specifiskās darbības pakārtoti jāizpilda PII un BUP, kuri piedalīsies iepirkumu konkursā? | Darbības jāveic projekta iesniedzējam (pēc līguma noslēgšanas - finansējuma saņēmējam) - projekta iesniedzējam ir iespēja izvēlēties, kādas specifiskās darbības projektā, tostarp iepirkuma specifikācijā iekļaut, ievērojot horizontālo principu. |
| 2.2. | Kādēļ maksimālais pakalpojumu sniegšanas laiks ir 3 gadi? | Maksimālais pakalpojumu sniegšanas laiks 3 gadu apmērā noteikts, lai būtu iespējams sniegt pakalpojumus iespējami plašākam bērnu skaitam, t.sk. nodrošināt, ka tiek atbalstīts viss pasākumā plānoto bērnu skaits - vismaz 1239. |
| 2.3. | MK noteikumu 38.1. punkts nosaka, ka projekta izmaksas ir attiecināmas atbilstoši pašvaldības un bērnu pieskatīšanas pakalpojumu sniedzēja noslēgtajam līgumam par bērnu pieskatīšanas pakalpojumu sniegšanu, ja līgums nodrošina pilnu, licencētu pakalpojumu pirmsskolas izglītības programmas apguvei klātienē. Pēc šī punkta saprotams, ka šim pakalpojumam jānodrošina pilna izglītības programma līdz pamatizglītības ieguves uzsākšanai, taču, tad tas iet pretrunā ar nosacījumu par maksimāli pieļaujamo līguma periodu, kas atbilst 3 gadiem.Vai var lūgt skaidrojumu šim punktam? | MK noteikumu izpratnē ar pilnu pirmsskolas izglītības programmu saprotama satura ziņā pilnvērtīgas un Ministru kabineta 2018. gada 21. novembra noteikumiem Nr. 716 “Noteikumi par valsts pirmsskolas izglītības vadlīnijām un pirmsskolas izglītības programmu paraugiem” atbilstošas pirmsskolas izglītības programmas nodrošināšana projektā atbalstāmajiem bērniem. Līdz ar to projektā atbalsts vienu līdz trīs gadus sniedzams bērniem jebkurā pirmsskolas vecumā. |
| 2.4. | Vai pašvaldībai ir obligāts nosacījums veidot Aukļu dienestu, kas koordinētu līdzfinansējuma piešķiršanu privātajam bērnu uzraudzības pakalpojuma sniedzējam – auklēm? | MK noteikumi neuzliek projektu īstenotājiem (pašvaldībām) pienākumu veidot atsevišķu institūciju atbalsta ietvaros publiskajā iepirkumā iegādāto pakalpojumu sniegšanai nepieciešamā finansējuma piešķiršanas koordinēšanai. Tāpat šie nosacījumi neuzliek ierobežojumus šādas institūcijas izveidei, ja projektu īstenotāju ieskatā tas nepieciešams projekta mērķa un rādītāju sasniegšanai. Vienlaikus bērnu uzraudzības pakalpojumus jānodrošina atbilstoši normatīvajos aktos noteiktajām prasībām bērnu uzraudzības pakalpojuma sniedzējiem, kas iekļauti [Ministru kabineta 2013. gada 16. jūlija noteikumi Nr. 404 “Prasības bērnu uzraudzības pakalpojuma sniedzējiem un bērnu uzraudzības pakalpojuma sniedzēju reģistrēšanas kārtība”](https://eur04.safelinks.protection.outlook.com/?url=https%3A%2F%2Flikumi.lv%2Fta%2Fid%2F258873-prasibas-bernu-uzraudzibas-pakalpojuma-sniedzejiem-un-bernu-uzraudzibas-pakalpojuma-sniedzeju-registresanas-kartiba&data=05%7C01%7Csintija.laugale-volbaka%40cfla.gov.lv%7Cf223a7e4839f4b49b20108dbe52fd316%7Cc2d02fb61e644741866ff8f5689ca39a%7C0%7C0%7C638355765804377365%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C3000%7C%7C%7C&sdata=Q3y1tSF24Aswh0agPEJtkqPXFc36L23zTWsSM%2FXAve4%3D&reserved=0). |
| 2.5. | Vēlos izprast gadījumus, kad bērns pie pakalpojuma sniedzēja pavada mazāk kā gadu.a) Piemēram: *Līgums ar pakalpojumu sniedzēju par bērna pieskatīšanu tiek noslēgts uz gadu, taču bērns pie pakalpojuma sniedzēja pavada 9 mēnešus un dodas dzīvot uz citu pašvaldību.*- Kā šādā gadījumā notiek izmaksu segšana no pašvaldības? Vai pašvaldība izmaksas no sava budžeta sedz par visiem deviņiem mēnešiem, jo netika izmantots pilns gads?b) Piemēram: *Līgums ar pakalpojumu sniedzēju par bērna pieskatīšanu ir noslēgts uz gadu, taču pašvaldībā atbrīvojas vieta pirmsskolas iestādē un bērns dodas uz PII, pie bērnu uzraudzības pakalpojuma sniedzēja bērns pavadīja 8 mēnešus.*- Kā šādā gadījumā tiek veikts izmaksu aprēķins? Vai pašvaldībai no saviem resursiem pilnībā jāsedz viss par 8 mēnešiem, vai arī jāizbeidz līgums 30 dienu laikā ar pakalpojumu sniedzēju? | Skaidrojam, ka atbilstoši MK noteikumu 32.punktā noteiktajam, kopējais viena bērna pieskatīšanas pakalpojumu sniegšanas laiks nav īsāks par gadu un nepārsniedz trīs gadus. Vienlaikus anotācijā sniegts skaidrojums, ka gadījumos, kad bērnam pieskatīšanas pakalpojums netiek nodrošināts vismaz vienu gadu (ieskaitot attaisnojošu prombūtni), izmaksas par pakalpojuma nodrošināšanu sedz pašvaldība. Finansējuma saņēmējs saglabā un nodrošina šo neizmantoto finansējumu nākamajam pakalpojuma saņēmējam. Attiecīgi izmaksas, kuras nenodrošina atbilstību MK noteikumu 32.punkta prasībām, nav iekļaujamas projekta attiecināmajās izmaksās, un saskaņā ar MK noteikumu 39.punktu tās ir finansējamas ārpus projekta. MK noteikumu 33.punkts nosaka, ka atbalsts tiek aprēķināts proporcionāli dienu skaitam, kad bērns ir saņēmis bērnu pieskatīšanas pakalpojumus, un atbalsts bērnu pieskatīšanas pakalpojumiem tiek piešķirts par dienām, kad bērns apmeklē privāto PII vai saņem bērnu uzraudzības pakalpojumu, un par dienām, kad bērns neapmeklē privāto PII un nesaņem bērnu uzraudzības pakalpojumu attaisnojoša iemesla dēļ. Skaidrojam, ka saskaņā ar MK noteikumu 33.punktu citi attaisnojoši iemesli prombūtnes gadījumiem (kas nav saistīti ar veselības stāvokli) kopumā nepārsniedz 60 dienas kalendārā gada ietvaros, tai skaitā, ja bērns dodas dzīvot uz citu pašvaldību. Savukārt ar veselības stāvokli saistītiem prombūtnes gadījumiem (ko apliecina ārsta izziņa) ierobežojums nav noteikts. Attiecīgi b) apakšpunktā minētajā situācijā, kad kādam bērnam pieskatīšanas pakalpojums ilgst tikai 8 mēnešus un netiek konstatēti MK noteikumu 33.apakšpunktā minētie attaisnojošie iemesli prombūtnes gadījumiem, izmaksas par pakalpojuma nodrošināšanu šim bērnam sedz pašvaldība, un šī bērna pieskatīšanas pakalpojuma izmaksu segšana nebūs attiecināma no ESF+ finansējuma. Pašvaldība saglabā un nodrošina šo neizmantoto finansējumu (kas bija paredzēts bērnam, kas to neizmantoja tam paredzētajā pakalpojuma saņemšanas termiņā) nākamajam pakalpojuma saņēmējam, kam tiek piedāvāts saņemt pakalpojumu.Savukārt gadījumos, kad bērnu pieskatīšanas pakalpojumu saņēmušais bērns tiek uzņemts pašvaldības PII, kuras rindā bērns ir reģistrēts, ne vēlāk kā pēc 30 dienām šis atbalsts tiek pārtraukts, attiecīgi atbalstu aprēķinot proporcionāli dienu skaitam, kad bērns ir saņēmis bērnu pieskatīšanas pakalpojumu (atbilstoši MK noteikumu 34.punktam). Šajā gadījumā izmaksas par bērna pieskatīšanas pakalpojuma nodrošināšanu nav jāsedz tikai pašvaldībai, bet proporcionāli dienu skaitam, kad saņemts pakalpojums, ir attiecināma arī līdzfinansējuma daļa no ESF+ finansējuma. Arī šajā gadījumā, ja pakalpojums saņemts mazāk par gadu, pašvaldība šo neizmantoto finansējumu var saglabāt nākamajam pakalpojuma saņēmējam, kam tiek piedāvāts saņemt pakalpojumu. Vienlaikus skaidrojam, ka līgums ar pakalpojumu sniedzēju var tikt noslēgts par pakalpojuma nodrošināšanu vairākiem bērniem (MK noteikumi neparedz nosacījumu, ka par katru bērnu jāslēdz atsevišķs līgums starp pašvaldību un pakalpojuma sniedzēju). Attiecīgi b) apakšpunktā minētajā situācijā noslēgtais līgums ar pakalpojuma sniedzēju nav jālauž, jo pašvaldība var piedāvāt šo atbalstu nākamajam pakalpojuma saņēmējam. Atbalsta pārtraukšana konkrētajā termiņā atrunājama starp pašvaldību un bērna vecāku (likumisko pārstāvji) noslēgtās vienošanās līmenī, attiecīgi paredzot nosacījumu par atbalsta pārtraukšanu 30 dienu laikā pēc bērna uzņemšanas pašvaldības PII. Ņemot vērā, ka bērnu skaits rindā uz pašvaldības PII katrai pašvaldībai ir atšķirīgs un šis pasākums ir tikai viena no alternatīvām, ko pašvaldība var izmantot, lai risinātu pašvaldības pirmsskolas izglītības iestāžu nepietiekamību un samazinātu rindu (iesaistot privāto sektoru, kas sniedz pakalpojumus papildus pašvaldību nodrošinātajiem pakalpojumiem), MK noteikumu 21.2. apakšpunktā noteikts, ka pašvaldība, kuras teritorijā plānots īstenot projektu, sniedz prognozi par pirmsskolas vecuma bērnu skaitu pašvaldībā projekta īstenošanas laikā, kas pamato projekta ilgtspēju, tai skaitā izvērtējot un analizējot citus risinājumus bērnu pieskatīšanas pakalpojumu pieejamības veicināšanai. |
| 2.6. | Vai pakalpojuma sniedzējs drīkst prasīt vecāku līdzfinansējumu vēl papildus tam, ko saņem no pašvaldības projekta ietvarā? | MK noteikumu 29.punkts nosaka, ka, ja izmaksas uz vienu izglītojamo pārsniedz MK noteikumu [32. punktā](https://eur04.safelinks.protection.outlook.com/?url=https%3A%2F%2Flikumi.lv%2Fta%2Fid%2F346323-eiropas-savienibas-kohezijas-politikas-programmas-20212027-gadam-b4bb3bb6b-specifiska-atbalsta-merka-veicinat-nabadzibas-vai-socialas-atstumtibas-riskam-paklauto-cilveku-tostarp-vistrucigako-un-bernu-socialo-integracijub4bb3bb6bb6b-pasakuma-bernu-pieskatisanas-pakalpojumiistenosanas-noteikumi%3F%26search%3Don%23p32&data=05%7C02%7Csintija.laugale-volbaka%40cfla.gov.lv%7C80c8e2e7c9244244f83708dbffb110a7%7Cc2d02fb61e644741866ff8f5689ca39a%7C0%7C0%7C638384908196820749%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C3000%7C%7C%7C&sdata=%2BH69bf9Pgq4XUfDp3FqKObMtwFhT41kE%2BN%2BHAtRzWxQ%3D&reserved=0) noteikto maksimālā Eiropas Sociālā fonda Plus finansējuma ierobežojumu uz vienu bērnu un noteikumu [17. punktā](https://eur04.safelinks.protection.outlook.com/?url=https%3A%2F%2Flikumi.lv%2Fta%2Fid%2F346323-eiropas-savienibas-kohezijas-politikas-programmas-20212027-gadam-b4bb3bb6b-specifiska-atbalsta-merka-veicinat-nabadzibas-vai-socialas-atstumtibas-riskam-paklauto-cilveku-tostarp-vistrucigako-un-bernu-socialo-integracijub4bb3bb6bb6b-pasakuma-bernu-pieskatisanas-pakalpojumiistenosanas-noteikumi%3F%26search%3Don%23p17&data=05%7C02%7Csintija.laugale-volbaka%40cfla.gov.lv%7C80c8e2e7c9244244f83708dbffb110a7%7Cc2d02fb61e644741866ff8f5689ca39a%7C0%7C0%7C638384908196820749%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C3000%7C%7C%7C&sdata=RU%2F%2FNKWKlYdaStpaRtrt1SWUcR5F1pN8fko6Lsjty%2FM%3D&reserved=0) minētā minimālā līdzfinansējuma kopsummu, atlikušās izmaksas par bērnu pieskatīšanas pakalpojumiem sedz finansējuma saņēmējs – pašvaldība. Vienlaikus atbilstoši MK noteikumu 28.punktā noteiktajam attiecināmās izmaksas neietver izdevumus par ēdināšanas pakalpojumiem un interešu izglītību, līdz ar to šīs izmaksas var segt vecāki. Arī MK noteikumu anotācijā sniegts skaidrojums, ka “gadījumos, kad izmaksas uz vienu izglītojamo pārsniedz maksimālā ESF+ finansējuma un pašvaldības minimālā līdzfinansējuma kopsummu, atlikušās izmaksas par bērnu pieskatīšanas pakalpojumiem sedz pašvaldība. Līdz ar to atbalsta sniegšanai ir paredzēti divi finansējuma avoti – ESF+ un pašvaldības līdzfinansējums. Vienlaikus ir pieļaujams, ka bērnu vecāki (likumiskie pārstāvji) sedz papildu izmaksas, kas nav ietvertas projekta attiecināmajās izmaksās, piemēram, izmaksas par bērnu interešu izglītību un ēdināšanas pakalpojumiem.”.  |
| 2.7. | Kas notiek gadījumos, ja bērni, kas iepriekš bija bērnu uzraudzības pakalpojumu sniedzējam, tiek uzņemti PII, taču citi vecāki, kuru bērni ir rindā uz vietu PII, nav ieinteresēti saņemt bērnu uzraudzības pakalpojumu, līdz ar to nav bērnu, kurus uzņem bērnu uzraudzības pakalpojuma sniedzējs, bet projekta termiņš nav beidzies un minimālais finansējums nav apgūts? | Projektu iesniegumu vērtēšanas ietvaros tiek vērtēta projekta iesnieguma atbilstība MK noteikumos noteiktajiem nosacījumiem, tai skaitā vērtē, vai projekta iesniegumā paredzētais finansējuma apmērs atbilst MK noteikumu 18. punktā noteiktajam projekta minimālajam kopējo attiecināmo izmaksu apmēram, kas nav mazāks par 200 000 *euro* (ieskaitot). Vienlaikus projekta īstenošanas laikā var rasties objektīvi apstākļi, kuru rezultātā projekts tiek īstenots par mazāku finansējumu, nekā apstiprinātajā projektā sākotnēji tika plānots. Vēršam uzmanību uz [atlases](https://eur04.safelinks.protection.outlook.com/?url=https%3A%2F%2Fwww.cfla.gov.lv%2Flv%2F4-3-6-6&data=05%7C02%7Csintija.laugale-volbaka%40cfla.gov.lv%7C80c8e2e7c9244244f83708dbffb110a7%7Cc2d02fb61e644741866ff8f5689ca39a%7C0%7C0%7C638384908196820749%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C3000%7C%7C%7C&sdata=2jn9ww37UY0CM5g0X6LdEnYBxyVa5SHkFPMoUeVuwDc%3D&reserved=0) nolikuma 3. pielikuma (Vienošanās par projekta īstenošanu projekts) 2.1.12. apakšpunktā noteikto finansējuma saņēmēja pienākumu informēt CLFA par jebkuriem apstākļiem, kas varētu mainīt projekta īstenošanas atbilstību noslēgtās vienošanās nosacījumiem, kā arī gadījumos, ja kāds no Projektā dotajiem apliecinājumiem var kļūt vai kļūst nepatiess, neprecīzs, nepilnīgs vai maldinošs, vai par jebkādiem citiem būtiskiem notikumiem un apstākļiem, kas negatīvi ietekmē vai apdraud vai kas ir pamatoti uzskatāmi par tādiem, kas varētu negatīvi ietekmēt vai apdraudēt vienošanās izpildi. Tāpat minētā atlases nolikuma pielikuma 9. punktā uzskaitīti gadījumi, kādos CLFA var samazināt projekta attiecināmo izdevumu summu, tai skaitā, ja finansējuma saņēmējs nenodrošina līguma nosacījumu izpildi, faktiskās projekta izmaksas ir mazākas, nekā norādīts apstiprinātajā projektā, vai ja nav īstenota kāda no projekta darbībām vai netiek sasniegts projekta mērķis. Līdz ar to jautājumā aprakstītās situācijas gadījumā, lai lemtu par tālāko rīcību, CFLA būtu jāizvērtē finansējuma saņēmēja sniegtā informācija, radušos apstākļu skaidrojums un tas, vai šie apstākļi atbilst kādam no vienošanās 9. punkta apakšpunktiem.  |
| 2.8. | Vai MK noteikumu 9.punktā minētie rādītāji ir vienam finansējuma saņēmējam (pašvaldībai) uz projekta laiku vai vispār programmai kopumā? | MK noteikumu 9.punktā definētie rādītāji ir jāparedz katrā projekta iesniegumā, nosakot projekta ietvaros plānoto sasniedzamo rādītāja vērtību. MK noteikumu 9.punktā noteiktās rādītāju vērtības ir pasākumā kopā sasniedzamā rādītāja vērtība. Papildus atzīmēju, ka projektu iesniegumu atlasē tiek vērtēts:1. vai projekta iesniegumā norādīte uzraudzības rādītāji ir izmērāmi, atbilst MK noteikumu 9.1. un 9.2.apakšpunktos noteiktajiem rādītājiem, un sniedz ieguldījumu pasākuma un projekta mērķa sasniegšanā;
2. projektā plānotais atbalstu guvušo bērnu skaits ietekmē vērtējumu arī:
3. specifiskajā atbilstības kritērijā Nr.3.1. “Projekta ietvaros Eiropas Sociālā fonda Plus finansējums uz vienu bērnu mēnesī nepārsniedz Ministru kabineta noteikumos par pasākuma īstenošanu noteikto finansējuma apmēru”,
4. kvalitātes kritērijā Nr.4.1. “Projekta efektivitāte”;
5. kvalitātes kritērijā Nr.4.2. “Atbalstāmo pirmsskolas vecuma bērnu skaits”.
 |
| 2.9. | Pēc MK noteikumiem saprotu, ka privātajam pakalpojuma sniedzējam projekta ietvaros jānodrošina šim vienam bērnam (par ko veikt iepirkums) pilna, licencēta pirmskolas izglītības programmas apguve, tas būtu līdz pamatskolas izglītības ieguvei? Bet gadījumā, ja bērns, uzsākot saņemt pakalpojumu ir 1,5 gadu vecs un viņam šis pakalpojums būtu jānodrošina līdz 1.klasei, tad tas pārsniedz šos projektā atļautos 3 gadus. | MK noteikumu izpratnē ar pilnu pirmsskolas izglītības programmu saprotama satura ziņā pilnvērtīgas un Ministru kabineta 2018. gada 21. novembra noteikumiem Nr. 716 “Noteikumi par valsts pirmsskolas izglītības vadlīnijām un pirmsskolas izglītības programmu paraugiem” atbilstošas pirmsskolas izglītības programmas nodrošināšana projektā atbalstāmajiem bērniem. Trīs gadu maksimālais termiņš vienam bērnam ir noteikts, lai pēc iespējas vairāk ģimenēm radītu iespēju nodrošināt ar Eiropas Sociālā fonda Plus finansējumu un pašvaldības līdzfinansējumu apmaksātu vietu privātajā PII, nodrošinot vienlīdzīgas iespējas un līdzvērtīgu pakalpojumu, kādu saņem pašvaldības PII uzņemto bērnu ģimenes. Jautājumā minētajā piemērā, pieņemot, ka bērns PII kopumā apmeklēs piecus gadus, tiktu rasts risinājums, ka vismaz trīs no pieciem gadiem pašvaldībai projekta ietvaros būs iespēja nodrošināt vecākiem saņemt šo pakalpojumu bez maksas, izņemot ēdināšanu vai interešu izglītību. Par trīs gadu maksimālo termiņu aicinātu pašvaldības un privātos pakalpojumu sniedzējus, kuri piedalīsies publiskajā iepirkumā, savlaicīgi informēt bērnu vecākus, vienlaikus informējot par turpmākās sadarbības nosacījumiem un bērna pieskatīšanas pakalpojuma izmaksām konkrētajā privātajā PII pēc maksimālā triju gadu termiņa beigām vai par vietu piedāvāšanu pašvaldības PII (ja demogrāfijas izmaiņu rezultātā vai citu apstākļu dēļ būs pieejamas brīvas vietas), vai par citu pašvaldības rīcībā esošo atbalsta instrumentu izmantošanas iespējām (piemēram, līdzmaksājums vecākiem saskaņā ar MK 2015.gada 8.decembra noteikumiem Nr. 709 “Noteikumi par izmaksu noteikšanas metodiku un kārtību, kādā pašvaldība atbilstoši tās noteiktajām vidējām izmaksām sedz pirmsskolas izglītības programmas izmaksas privātai izglītības iestādei”). |
| 2.10. | Ja pašvaldības saistošajos noteikumos noteiktajā bērnu uzņemšanas kārtībā izglītības iestādē grupa “sociālie” nav noteikta kā prioritāte Nr. 1, tad pašvaldībai būtu jāgroza saistošie noteikumi?MK noteikumu 22.punkts paredz, ka “Projekta iesniedzējs izvērtē iespēju pašvaldības saistošajos noteikumos paredzēt priekšrocības uzņemšanai pašvaldības PII pirmsskolas vecuma bērniem no sociāli un ekonomiski mazaizsargāto personu grupām.” | Skaidrojam, ka MK noteikumu [22. punkts](https://eur04.safelinks.protection.outlook.com/?url=https%3A%2F%2Flikumi.lv%2Fta%2Fid%2F346323%23%3A~%3Atext%3D22.%25C2%25A0Projekta%2520iesniedz%25C4%2593js%2520izv%25C4%2593rt%25C4%2593%2520iesp%25C4%2593ju%2520pa%25C5%25A1vald%25C4%25ABbas%2520saisto%25C5%25A1ajos%2520noteikumos%2520paredz%25C4%2593t%2520priek%25C5%25A1roc%25C4%25ABbas%2520uz%25C5%2586em%25C5%25A1anai%2520pa%25C5%25A1vald%25C4%25ABbas%2520pirmsskolas%2520izgl%25C4%25ABt%25C4%25ABbas%2520iest%25C4%2581d%25C4%2593%2520pirmsskolas%2520vecuma%2520b%25C4%2593rniem%2520no%2520soci%25C4%2581li%2520un%2520ekonomiski%2520mazaizsarg%25C4%2581to%2520personu%2520grup%25C4%2581m.&data=05%7C01%7Csintija.laugale-volbaka%40cfla.gov.lv%7Cc09d032465d3433ab99d08dbf585bb63%7Cc2d02fb61e644741866ff8f5689ca39a%7C0%7C0%7C638373726969198213%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C3000%7C%7C%7C&sdata=0ItxZqoFFBuKL1%2FRBF9tIxGpg2sFw9vHwgqWTMSwj%2FM%3D&reserved=0) nosaka, ka projekta iesniedzējam **ir jāizvērtē** iespēja pašvaldības saistošajos noteikumos **paredzēt priekšrocības** uzņemšanai pašvaldības PII pirmsskolas vecuma bērniem no sociāli un ekonomiski mazaizsargāto personu grupām (piemēram, bērniem no daudzbērnu vai nepilnām ģimenēm, bērniem ar invaliditāti vai aizbildnībā esošiem un audžu ģimenē ievietotajiem bērniem). Vienlaikus šādu priekšrocību iekļaušana pašvaldības saistošajos noteikumos (neatkarīgi no to secības) paaugstinās vērtējumu projektu iesniegumu vērtēšanā – **papildu trīs punktus** **kvalitātes kritērijā** **Nr.4.4.** “Priekšrocības sociāli un ekonomiski mazaizsargātajām personu grupām”varēs iegūt, ja pašvaldības saistošajos noteikumos bērnu pieskatīšanas pakalpojumu saņemšanai būs **paredzētas priekšrocības** (nevis 1.prioritāte) bērniem **no vismaz divām** sociāli un ekonomiski mazaizsargātajām personu grupām. |
| 2.11. | Vai projekta ietvaros varēs atbalstīt tikai tos vecākus, kuru bērni pašlaik ir rindā uz pašvaldības PII un neapmeklē privāto PII vai neizmanto aukļu pakalpojumu? | Atbilstoši 4.3.6.6. pasākuma “Bērnu pieskatīšanas pakalpojumi” īstenošanu regulējošo MK noteikumu Nr. 577 24. punktam atbalstu var saņemt pašvaldības, kurās ir pirmsskolas vecuma bērni rindā uz vietu pašvaldību pirmsskolas izglītības iestādēs (PII) (skat. sadaļu “Bērnu skaits rindā uz pašvaldības pirmsskolas izglītības iestādēm” tīmekļvietnē https://www.varam.gov.lv/lv/pirmsskolas-izglitibas-iestazu-pieejamiba). MK noteikumos Nr. 577 ietvertie atbalsta īstenošanas nosacījumi nenosaka ierobežojumu bērniem, kas jau saņem privātos PII vai aukļu pakalpojumus, jo arī šie bērni atbilstoši pašvaldību iekšējai kārtībai, kādā reģistrē uz PII rindā esošos bērnus, attiecīgo privāto pakalpojumu saņemšanas laikā var atrasties rindā uz vietu pašvaldības PII. Vienlaikus norādām uz to, ka, saņemot PII pakalpojumu 4.3.6.6. pasākuma ietvaros, šim pakalpojumam nav jāatšķiras no pašvaldības PII sniegtā pakalpojuma. |
| 2.12. | Pārējo bērnu vecāki, kuri pašlaik izmanto aukļu pakalpojumu vai privāto PII un saskaņā ar MK 709 saņem pašvaldības līdzfinansējumu, šo iespēju izmantot nevarēs un viņiem jāturpina apmeklēt privātā PII vai aukle esošā līguma ietvaros? Lai gan, iespējams, viņiem izdevīgāk būtu saņemt pakalpojumu caur projektu, jo tad vecākam būtu jālīdzfinansē tikai ēdināšana. | 4.3.6.6. pasākuma atbalsta nolūks ir nodrošināt no publiskiem līdzekļiem apmaksātus privāto pakalpojumu sniedzēju sniegtus pirmsskolas izglītības un bērnu uzraudzības pakalpojumus iespējami lielākam bērnu skaitam, kuriem pašvaldība nenodrošina vietu pašvaldības PII (šie bērni ir nevienlīdzīgā situācijā ar bērniem, kuriem pašvaldības nodrošina vietas pašvaldības PII, t.sk. tamdēļ, ka vecākiem ir jāmaksā par šo pakalpojumu privātajiem pakalpojumu sniedzējiem). Līdz ar to, 4.3.6.6. pasākums ir veidots kā programma, kuras ietvaros pašvaldība var saņemt atbalstu privātā PII pakalpojumu vai aukļu pakalpojumu iegādei. Atbalsts nav paredzēts pašvaldību jau noslēgto līdzfinansēšanas līgumu par privāto PII pakalpojuma izmantošanu saskaņā ar MK noteikumiem Nr. 709 finansēšanai. Skaidrojam, ka ES fondi nedrīkst aizstāt valsts budžeta finansētas programmas, attiecīgi, ir nepieciešams nodrošināt demarkāciju starp abām atbalsta programmām, t.sk. nepieciešams nodrošināt, ka viens un tas pats bērns (tā vecāki) nesaņem atbalstu vienlaikus gan 4.3.6.6. pasākumā, gan MK noteikumos Nr. 709 paredzētajā kārtībā (kas ir divas dažādas programmas). Proti, ja pašvaldība izvēlēsies iesniegt projektu, tad bērnu, kas uz 4.3.6.6. pasākuma projekta sākuma brīdi būs sasnieguši 1,5 gadu vecumu, vecākiem būs iespēja saņemt pakalpojumus kādā no šiem diviem atbalsta avotiem (programmām). Tai pat laikā MK noteikumi Nr. 577 neaizliedz pašvaldībai piedāvāt vecākiem, kuru 4-5 gadus veci bērni, kuri ir rindā uz pašvaldības PII un kuri līdz šim ir saņēmuši vecāku līdzmaksājumu MK noteikumu Nr. 709 paredzētajā kārtībā, turpmākajos gados saņemt atbalstu 4.3.6.6. projekta ietvaros (kur vecāku līdzmaksājums nav paredzēts, izņemot ēdināšanas un interešu izglītības izdevumiem). Tādējādi tiks nodrošināts, ka pēc iespējas vairāku bērnu vecāki saņem tādu pašu no publiskiem līdzekļiem apmaksātu pakalpojumu, kādu tie saņemtu pašvaldības PII. |
| 2.13. | Kas notiek ar bērna adoptācijas laiku pie auklēm, ja bērni iet uz pāris stundām (piemēram divas nedēļas), netiek nodrošinātas astoņas stundas, kā ar samaksu no projekta vai vecāka? | MK noteikumu Nr. 577 31.1. apakšpunkts nosaka, ka bērnu uzraudzības (aukļu) pakalpojumu (turpmāk – BUP) sniedz kā pilna laika BUP (ne mazāk kā astoņas stundas dienā). Vienlaikus skaidrojam, ka minētais pakalpojuma sniegšanas ilgums ir minimālais BUP sniegšanas laiks, ko projekta īstenotājam (un attiecīgi arī pakalpojuma saņēmējam) ir tiesības pieprasīt no pakalpojuma sniedzēja, t.i., 4.3.6.6. pasākuma projekta ietvaros BUP sniedzējam ir jāspēj nodrošināt pakalpojumu vismaz astoņas stundas dienā. Vienlaikus MK noteikumi Nr. 577 nenosaka detalizētākus projekta īstenotāja un BUP sniedzēja starpā noslēdzamās vienošanās nosacījumus. Tātad vienošanās par BUP sniegšanu var ietvert arī citus aspektus, tai skaitā arī nosacījumus par BUP sniegšanas adaptācijas laiku. |
| 2.14. | Vai ir iespēja noslēdzot līgumu vecāks pēc adoptācijas laika, piemēram, četras dienas, saprot, ka nevēlas šo aukli un pārdomā? Laužot līgumu. | Laužot pakalpojuma līgumu, gadījumos, kad bērnam pieskatīšanas pakalpojums netiek nodrošināts vismaz vienu gadu (ieskaitot attaisnojošu prombūtni), izmaksas par pakalpojuma nodrošināšanu sedz pašvaldība. Finansējuma saņēmējs saglabā un nodrošina šo neizmantoto finansējumu nākamajam pakalpojuma saņēmējam. Vienlaikus vēršam uzmanību, ka nosacījumus par to, kurai auklei jāpieskata kurš bērns un to skaits, kā arī iespējas konkrētām auklēm nozīmēt citus bērnus un šiem bērniem nodrošināt citu aukļu pakalpojumus, ir iespējams atrunāt projekta īstenotāja un pakalpojuma sniedzēja starpā noslēgtajā līgumā. Jāņem vērā arī tas, ka MK noteikumu 577 32. punkts nosaka to, ka kopējais viena bērna uzraudzības pakalpojuma sniegšanas laiks nav īsāks par gadu un nepārsniedz trīs gadus. Tā nenosaka, ka gads ir minimālais termiņš pakalpojuma nodrošināšanai no konkrētas aukles puses.  |
| 2.15. | Vai starpposma maksājumi ir par pilniem “izietiem cikliem” / pilnībā izpildītiem līgumiem? Piemēram, ja līgums tiek slēgts uz gadu, un bērns gadu tiek pieskatīts, tad nākošajā starpposma maksājumā var iekļaut attaisnojuma dokumentus (līgumu, rēķinus, maksājuma uzdevumus) par šī bērna veiksmīgu pakalpojuma sniegšanu? | Saskaņā ar MK noteikumu Nr.577 49. punktu finansējuma saņēmējam tiek piešķirts avanss, kuru jāspēj izlietot 6 mēnešu laikā saimnieciskā gada ietvaros. Atlases nolikuma 3. pielikuma “Vienošanās par projekta īstenošanu projekts” 1. pielikuma 7.7. apakšpunktā ir noteikts, ka “Finansējuma saņēmējs iesniedz starpposma Maksājuma pieprasījumu ne retāk kā reizi par katriem trīs Projekta īstenošanas mēnešiem”. Līgums par pakalpojuma sniegšanu maksājuma pieprasījumā iekļaujams tikai tad, kad ir bijuši izdevumi šī līguma ietvaros un šie izdevumi iekļauti konkrētajā maksājuma pieprasījumā.Lai nodrošinātu pašvaldībām pietiekamu finansējuma apriti, izdevumi par pakalpojuma izmaksām būtu iekļaujami kārtējā starpposma maksājuma pieprasījumā. Gadījumā, ja bērnam pieskatīšanas pakalpojums netiek nodrošināts vismaz vienu gadu (ieskaitot attaisnotu prombūtni), izmaksas par pakalpojumu sedz pašvaldība un nākamajā starpposma maksājuma pieprasījumā tās izslēdz, norādot summu ar mīnus zīmi.CFLA tomēr pieļauj, ka pašvaldība, lai izslēgtu piešķirtā finansējuma atgriešanu par nenodrošināto pakalpojumu, var izvēlēties sniegt starpposma maksājuma pieprasījumā tās izmaksas, kas radušās sasniedzot noteiktos rādītājus un atbilst MK noteikumu Nr. 577 32. punktam “Projekta Eiropas Sociālā fonda Plus finansējums uz vienu bērnu nepārsniedz 364 EUR mēnesī, un kopējais viena bērna pieskatīšanas pakalpojumu sniegšanas laiks nav īsāks par gadu un nepārsniedz trīs gadus.”Papildus informējam, ka pēc vienošanās par projekta īstenošanu slēgšanas ar pašvaldībām tiks organizēts informatīvais seminārs finansējuma saņēmējiem, kura ietvaros tiks sniegta informācija par projektu uzraudzības procesu un ar to saistītiem jautājumiem. |
| 2.16.  | Pildot pieteikuma veidlapu- sadaļā “Rādītāji” radās vēl viens jautājums: jānorāda iznākuma un rezultāta rādītāji- vai jānorāda abi? Vai pieskatīšanas/ bērnu uzraudzības pakalpojums skaitās izglītības pakalpojums, vai šeit ir domātas tieši bērni, kuri apmeklēs privātās pirmsskolas izglītības iestādes ar licencētām programmām?  | Attiecībā uz 4.3.6.6. pasākuma ietvaros sasniedzamajiem rādītājiem:a) projektā jāparedz visi MK noteikumu Nr. 577 9. punktā noteiktie rādītāji;b) ja bērns, kuram ir sniegts bērna pieskatīšanas pakalpojums, tiek uzņemts pašvaldības pirmsskolas izglītības iestādē, kuras rindā bērns ir reģistrēts, un ja šis bērns izmanto šo pakalpojumu mazāk par gadu, viņš tiks iekļauts MK noteikumu Nr. 577 9.1.apakšpunktā noteiktajā iznākuma rādītājā, bet netiks iekļauts MK noteikumu Nr. 577 9.2. apakšpunktā noteiktajā rezultāta rādītājā. Papildus informējam par MK noteikumu Nr. 577 9.2. apakšpunktā minētā termina “pirmsskolas izglītības pakalpojums” interpretāciju, atbilstoši kuram izriet, ka 9.2. apakšpunktā rezultāta radītājs ietver privātās pirmsskolas izglītības pakalpojumu un/vai bērnu uzraudzības pakalpojumus.  |
| 2.17.  | Vai iesniedzot starpposma un noslēguma maksājumus iesniedzamie izmaksas attaisnojošie dokumenti ir pakalpojuma sniedzēja līgumi par katru bērnu, ikmēneša rēķins un apmeklējuma grafiks, vai ir vēl kaut kas, kas būtu jau jāsagatavo? To noteikti mums būtu jāparedz jau līgumā. | Iesniedzot starpposma un noslēguma maksājumu pieprasījumu attiecībā uz pakalpojuma sniedzēju nepieciešami šādi izmaksas pamatojošie dokumenti: pakalpojuma līgums, abu pušu parakstīts pieņemšanas - nodošanas akts, rēķins, kurā identificējamas izmaksas, kuras saskaņā ar MK noteikumu Nr.577 27.3. un 27.4.apakšpunkta nosacījumiem tiek attiecinātas no projekta finansējuma, apmeklējuma grafiks, kā arī kumulatīvā apmeklējuma uzskaite par katru bērnu, lai varētu pārliecināties par MK noteikumu Nr.577 32.punktā noteikto nosacījumu ievērošanu, t.i., kopējais viena bērna pieskatīšanas pakalpojumu sniegšanas laiks nav īsāks par gadu un nepārsniedz trīs gadus (var gan izvēlēties, vai šo uzskaiti veic pati pašvaldība vai uztic to veikt pakalpojuma sniedzējam). Vēršam uzmanību, ka pakalpojuma sniedzējam jānodrošina arī bērna prombūtni attaisnojošo dokumentu pieejamība, lai varētu tikt apliecināta atbilstība MK noteikumu Nr.577 33.punktā minētajiem nosacījumiem par atbalsta piešķiršanu. |
| Vērtēšana un lēmumu pieņemšana |
| 3.1. | Vai pie rādītāja VINPI\_06.1 ir attecināmi uz bērnu, vecākiem, vai pakalpojumu sniedzējiem? | Projekta horizontālā principa “Vienlīdzība, iekļaušana, nediskriminācija un pamattiesību ievērošana” (turpmāk – HP) rādītāji attiecināmi uz atbalstu saņēmušajām personām. Ņemot vērā, ka pasākuma mērķa grupā ietilpst ģimenes, attiecināms ir atbalsts ne tikai bērniem, bet arī to vecākiem. Rādītājs VINPI\_06.1 “Personu ar invaliditāti skaits atbalsta saņēmēju vidū” ir viens no iespējamiem sasniedzamajiem papildus rādītājiem. Vēršam uzmanību, ka atbilstoši kvalitātes 4.3. kritērijam projektā jāieplāno vismaz divi HP rādītāji un atbilstoši MK noteikumu 43.2.punktā noteiktajam projektā paredzami šādi rādītāji:* VINP\_07 “Bērnu uzraudzības pakalpojumu saņēmušo personu, kas piedalās apmācībās vai projekta aktivitātēs, skaits”,
* VINP\_04 “Atbalstu saņēmušo sociālās atstumtības un nabadzības riskam pakļauto personu skaits”.
 |
| Attiecināmās izmaksas |
| 4.1. | Vai pakalpojuma sniedzējs, ar kuru pašvaldība slēgs līgumu pasākuma ietvaros drīkstēs saņemt finansējumu arī par bērniem, kas apmeklē privāto PII pirms projekta iesniegšanas? | Atbilstoši pasākuma īstenošanas nosacījumiem projekta izmaksas, t.sk. bērnu pieskatīšanas pakalpojumu nodrošināšanas izmaksas ir attiecināmas no projekta iesnieguma iesniegšanas dienas, proti, pakalpojuma līgums par bērnu pieskatīšanas pakalpojuma sniegšanu, ievērojot normatīvajos aktos publisko iepirkumu jomā paredzēto kārtību, var tikt noslēgts arī pirms projekta iesnieguma iesniegšanas, taču projektā plānotās izmaksas ir attiecināmas tikai pēc projekta iesnieguma iesniegšanas aģentūrā. Izņēmums ir projektu pamatojošās dokumentācijas sagatavošanas izmaksas, kas ir attiecināmas no 2021. gada 1. janvāra. Tātad jebkādi izdevumi, kas veikti bērnu pirmsskolas izglītības nodrošināšanai pirms pašvaldības projekta iesnieguma iesniegšanas aģentūras rīkotajā projektu iesniegumu atlasē, pasākuma ietvaros nav attiecināmi. |
| 4.2. | Ja faktiskais pakalpojums (aukle) vecākam reāli izmaksā vairāk, nekā pašvaldība to noteikusi savos saistošajos noteikumos, proti [..] plānojam to noteikt 250 *euro* līdzšinējo 200 *euro*/mēn. apjomā, jo arī pēc šī projekta beigām pašvaldība turpinās šo brīvprātīgo iniciatīvu, neatkarīgi no tā ir vai nav pieejams cits finansējums, vai piesakoties ES finansējumam - normatīvie akti (MK noteikumu Nr. 577 29. punkts ) nosaka to, ka jebkādu kopējo izmaksu starpību arī jāsedz pašvaldībai? Piemēram, faktiskās aukles izmaksas 1500 *euro*, tad pieejams no ES fondiem 364 *euro* un pašvaldībai jānosedz visa starpība, kas ir aukļu pakalpojums?Vai tomēr pareizi saprotam, ka pamatā ir pašvaldības saistošajos noteikumos norādītā ikmēneša maksa (jo neplānojam segt jebkādas izmaksas), no kuras daļu varam segt no ES fondiem un daļu (noteikto līdzfinansējumu) no pašvaldības budžeta.Lai būtiski nepalielinātu administratīvo slogu, šobrīd neplānojam nekādu dokumentu pārbaudi par līgumattiecībām starp aukli un vecāku, vai nodokļu nomaksu utt., minēto dokumentu pārbaudi var aizstāt apliecinājums, ka aukle kura pieteiksies finansējumam šo visu veic. Līdz ar to, arī neplānojam pat noskaidrot kādas ir faktiskās aukles izmaksas mēnesī, jo apzināmies, ka tās noteikti ir lielākas kā pašvaldības noteiktie izmaksu griesti.Mūsuprāt ir pilnīgi nesamērīgi pieprasīt pašvaldībai segt jebkādas papildus izmaksas, kas izriet ārpus saistošajos noteikumos norādītajām?Vai varat lūdzu izskaidrot MK noteikumu Nr. 577 29. punkta piemērojamību? | Atbildot uz jautājumu, vēršu uzmanību uz Ministru kabineta 2023. gada 10. oktobra noteikumu Nr. 577 “Eiropas Savienības kohēzijas politikas programmas 2021.–2027. gadam 4.3.6. specifiskā atbalsta mērķa "Veicināt nabadzības vai sociālās atstumtības riskam pakļauto cilvēku, tostarp vistrūcīgāko un bērnu, sociālo integrāciju" 4.3.6.6. pasākuma "Bērnu pieskatīšanas pakalpojumi" īstenošanas noteikumi” (turpmāk – MK noteikumi Nr. 577) 51. punktā noteikto, ka pakalpojuma sniedzējs jāizvēlas atklātā, pārredzamā, nediskriminējošā un konkurenci nodrošinošā konkursa procedūrā. Konkurences nodrošināšana arī ir faktors, kas palīdzēs noteikt iespējami objektīvas pakalpojuma izmaksas. Gadījumos, kad pašvaldība secina, ka pakalpojumu sniedzēju piedāvājumi neatsver plānotos ieguvumus no to saņemšanas, tai ir tiesības neslēgt līgumus ar šiem pakalpojumu sniedzējiem. Tāpat pasākuma mērķis ir nodrošināt pirmsskolas izglītības un bērnu uzraudzības pakalpojumus iespējami lielākam bērnu skaitam. Līdz ar to atbalsts nav paredzēts pašvaldības noslēgtajiem līdzfinansēšanas līgumiem par privāto PII pakalpojuma izmantošanu saskaņā ar Ministru kabineta 2015. gada 8. decembra noteikumiem Nr. 709 “Noteikumi par izmaksu noteikšanas metodiku un kārtību, kādā pašvaldība atbilstoši tās noteiktajām vidējām izmaksām sedz pirmsskolas izglītības programmas izmaksas privātai izglītības iestādei” (turpmāk – MK noteikumi Nr. 709). Jautājumā par izmaksu avotiem un to proporciju skaidrojam, ka projekta īstenošanas laikā pašvaldība nodrošina pārējās izmaksas, ko nesedz ESF+, t.sk. gadījumos, kad aukles pakalpojuma izmaksas uz vienu bērnu pārsniedz ESF+ maksimālo summu. Te lūdzu skatīt izmaksu piemērus 3 dažādos gadījumos – kad atkarībā no konkursa/atlases rezultātā pakalpojuma sniedzēju piedāvātās pakalpojuma izmaksas uz 1 bērnu mēnesī 1) ļauj neizmantot maksimālo ESF+ finansējumu, 2) ļauj izmantot maksimālo ESF+ finansējumu un minimālo pašvaldības līdzfinansējumu, 3) ļauj izmantot maksimālo ESF+ finansējumu un pašvaldībai jānodrošina vairāk nekā tās minimālais līdzfinansējums:1) Ja pakalpojuma sniedzēja piedāvātās izmaksas ir 452 EUR, tad ESF+ var segt līdz 339 EUR (75% no kopējām izmaksām) un Pašvaldība kā Rīgas reģiona pašvaldība – vismaz 113 EUR (25% no kopējām izmaksām);2) Ja pakalpojuma sniedzēja piedāvātās izmaksas ir 485 EUR, tad ESF+ var segt līdz 364 EUR (75%) un Pašvaldība – vismaz 121 EUR (25%);3) Ja pakalpojuma sniedzēja piedāvātās izmaksas ir 600 EUR, tad ESF+ var segt līdz 364 EUR (61%) un Pašvaldībai jāsedz pārējās izmaksas, kas šajā piemērā ir vismaz 236 EUR (39%).Šis princips attiecas gan uz aukļu, gan privāto bērnudārzu pakalpojumiem. To, vai potenciālā pakalpojuma sniedzēja piedāvātās izmaksas atbilst faktiskajām un ir samērīgas, būtu jāizvērtē pašvaldībai pakalpojuma iegādes laikā, tai skaitā izvērtējot citu potenciālo pakalpojuma sniedzēju piedāvājumus un pēc nepieciešamības veicot tirgus izpēti. Tāpat būtiski, ka aukļu pakalpojuma gadījumā 4.3.6.6. pasākuma ietvaros atbilstoši MK noteikumu Nr. 577 27.4. apakšpunktam tiek segtas ar atalgojumu, darba devēja valsts sociālās apdrošināšanas obligātās iemaksām, pabalstiem un kompensācijām, kā arī ar mācību līdzekļiem un materiāliem saistītās izmaksas. Lai pārliecinātos par izmaksu samērīgumu, iegādājoties pakalpojumu, pašvaldībai būtu jāpārliecinās, kādas izmaksas veido konkrēto pakalpojumu sniedzēju piedāvājumus.Papildus vēršam uzmanību, ka pēc 4.3.6.6. pasākuma projekta īstenošanas tie bērni, kas saņēmuši atbalstu projekta ietvaros un netiek uzņemti pašvaldības pirmsskolas izglītības iestādē, var tikt atbalstīti MK noteikumu Nr. 709 paredzētajā kārtībā. |
| Iepirkumi |
| 5.1. | Vai uz projekta iesniegšanas laiku, iepirkuma līgumiem ir jābūt noslēgtiem? Bet, ja nu projektu neatbalsta? | Uz projekta iesniegšanas brīdi atbilstoši visām publiskā iepirkuma prasībām jābūt izvēlētam bērnu pieskatīšanas pakalpojumu sniedzējam. Līgumam ar izvēlēto pakalpojuma sniedzēju līdz projekta iesniegšanai vēl nav jābūt noslēgtam. Līdz ar to pašvaldība nav spiesta uzņemties saistības ar pakalpojuma sniedzēju, pirms ir pieņemts lēmums par projekta apstiprināšanu.Projektu iesniegumu vērtēšanā šīs prasības pārbaudei tiks izmantota projekta iesniegumā sniegtā informācija, papildu iesniegtie dokumenti (piemēram, līguma projekts par projekta ietvaros nodrošināmo pakalpojumu sniegšanu, iepirkuma veikšanu apliecinoši dokumenti) un norādītās saites uz attiecīgajām Elektronisko iepirkumu sistēmas, Iepirkumu Uzraudzības biroja, pašvaldības tīmekļvietnes sadaļām. |
| 5.2. | Vai pašvaldība var noteikt griestus, kas nav zemāki par projektā noteiktām izmaksām, ko finansēs bērnu uzraudzības pakalpojumam? *Piemēram: konkursā piedalās bērnu uzraudzības pakalpojumu sniedzējs, kas noteicis summu 500 euro* *par vienu bērnu, bet pašvaldība nav plānojusi sniegt atbalstu lielāku par ESF+ 364 euro* *un pašvaldības līdzfinansējuma daļu 15% - 54,60 euro* *apmērā.* | Pašvaldība, organizējot bērnu uzraudzības pakalpojumu iepirkumu, ir tiesīga noteikt izmaksu griestus, izvērtējot savu finansiālo kapacitāti līdzfinansējuma nodrošināšanai. MK noteikumu [32. punktā](https://eur04.safelinks.protection.outlook.com/?url=https%3A%2F%2Flikumi.lv%2Fta%2Fid%2F346323%23%3A~%3Atext%3D32.%25C2%25A0Projekta%2520Eiropas%2520Soci%25C4%2581l%25C4%2581%2520fonda%2520Plus%2520finans%25C4%2593jums%2520uz%2520vienu%2520b%25C4%2593rnu%2520nep%25C4%2581rsniedz%2520364%25C2%25A0euro%25C2%25A0m%25C4%2593nes%25C4%25AB%252C%2520un%25C2%25A0%25C2%25A0kop%25C4%2593jais%2520viena%2520b%25C4%2593rna%2520pieskat%25C4%25AB%25C5%25A1anas%2520pakalpojumu%2520snieg%25C5%25A1anas%2520laiks%2520nav%2520%25C4%25ABs%25C4%2581ks%2520par%2520gadu%2520un%2520nep%25C4%2581rsniedz%2520tr%25C4%25ABs%2520gadus.&data=05%7C02%7Csintija.laugale-volbaka%40cfla.gov.lv%7C80c8e2e7c9244244f83708dbffb110a7%7Cc2d02fb61e644741866ff8f5689ca39a%7C0%7C0%7C638384908196820749%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C3000%7C%7C%7C&sdata=P3iSS5lGx2%2BOCMTy1yD7Wc5n5bi9WD8YZOMPBLYUoS4%3D&reserved=0) noteiktie 364 *euro* ir maksimālais ESF+ finansējuma apmērs par viena bērna pieskatīšanas pakalpojumu nodrošināšanu mēnesī, bet tas nav maksimālais kopējais finansējums. Publiskajā iepirkumā būtiski ir izvērtēt iesniegto piedāvājumu satura atbilstību, t.sk. izmaksu pamatotību (MK noteikumu 27.3.apakšpunktā norādīti iespējamie privātā pirmsskolas izglītības pakalpojuma izdevumi, kas ir attiecināmi, ja tie radušies uz pakalpojuma līguma pamata, savukārt, MK noteikumu 27.3.apakšpunktā norādīti bērnu uzraudzības pakalpojuma nodrošināšanas attiecināmie izdevumi, kas radušies uz pakalpojuma līguma pamata). Pašvaldībai ir tiesības izbeigt iepirkumu un neslēgt līgumu ar pakalpojumu sniedzēju, kas iepirkumā piedāvā nepamatoti augstu pakalpojuma cenu.Vienlaikus vēršam uzmanību, ka pašvaldībām ārpus Rīgas plānošanas reģiona minimālā līdzfinansējuma proporcija noteikta 15% apmērā un pie ikmēneša ESF+ izmaksām 364 *euro* (85% no finansējuma) uz vienu bērnu attiecīgais minimālais pašvaldības līdzfinansējums būtu 64,24 *euro* (15% no finansējuma). |
| 5.3. | Vai uzsākot projekta īstenošanu mums no jauna ir jāiepērk bērnu uzraudzības sniedzēji un privātā PII vai mēs varam izmantot iepriekšējos iepirkumus un jau noslēgtos līgumus, vai tomēr mums no jauna būs jāslēdz? | Atbilstoši pasākuma īstenošanas nosacījumiem projektā nodrošināmo pakalpojumu, t.i., privātā pirmsskolas izglītības pakalpojuma un bērnu uzraudzības pakalpojuma sniedzējiem normatīvajos aktos publisko iepirkumu jomā paredzētajā kārtībā ir jābūt izvēlētiem uz projekta iesnieguma iesniegšanas brīdi (noslēgts līgums nav obligāta prasība). Projektos atbalstīti tiks tādi bērnu pieskatīšanas izdevumi, kas radušies uz pašvaldības un bērnu pieskatīšanas pakalpojumu sniedzēja starpā noslēgtā līguma pamata. Pasākuma **mērķis ir nodrošināt pirmsskolas izglītības un bērnu uzraudzības pakalpojumus iespējami lielākam bērnu skaitam**. Līdz ar to **atbalsts nav paredzēts**, lai pašvaldības varētu finansēt līgumus, kas noslēgti bez iepirkuma procedūras (piemēram, pakalpojumu līgumi līdz 10 000 *euro*), tai skaitā par **pašvaldības noslēgtajiem līdzfinansēšanas līgumiem par privātā pirmsskolas izglītības pakalpojuma izmantošanu saskaņā ar Ministru kabineta 2015.gada 8.decembra noteikumiem Nr. 709** “*Noteikumi par izmaksu noteikšanas metodiku un kārtību, kādā pašvaldība atbilstoši tās noteiktajām vidējām izmaksām sedz pirmsskolas izglītības programmas izmaksas privātai izglītības iestādei*”. Tāpat nosacījums pakalpojumu sniedzējus izvēlēties publisko iepirkumu procedūrā, īstenojot atklātu, pārredzamu, nediskriminējošu un konkurenci nodrošinošu konkursa procedūru, nodrošinās, ka, piešķirot finansējumu pasākumā nepieciešamo pakalpojumu nodrošināšanai, bērnu pieskatīšanas pakalpojumu sniedzēji neiegūs ekonomiskas priekšrocības. |
| 5.4. | Nav skaidrs par iepirkuma procedūru, vai tas tiek veikts par konkrētiem bērniem (piemēram, ja nosakām pakalpojuma saņēmējus tikai no sociālā riska grupām)? | Saskaņā ar MK noteikumu 51.punktu projekta iesniedzējs projektā plānoto bērnu pieskatīšanas pakalpojumu sniedzēju izvēlas līdz projekta iesnieguma iesniegšanas brīdim CFLA normatīvajos aktos publisko iepirkumu jomā paredzētajā kārtībā, īstenojot atklātu, pārredzamu, nediskriminējošu un konkurenci nodrošinošu konkursa procedūru. Iepirkuma procedūru pašvaldība veic par konkrētu bērnu skaitu, kam nepieciešams nodrošināt pakalpojums. Vienlaikus vēršam uzmanību, ka projektu iesniegumu vērtēšanā kvalitātes kritērijā Nr.4.4. var saņemt papildu punktus, ja pašvaldības saistošajos noteikumos bērnu pieskatīšanas pakalpojumu saņemšanai ir paredzētas priekšrocības vismaz divām sociāli un ekonomiski mazaizsargātajām personu grupām. Rindas kārtību uz vietām pašvaldības PII (t.sk. priekšrocības kādai no grupām) nosaka pašvaldība (MK noteikumi neparedz citu vai īpašu regulējumu rindas noteikšanai). Attiecīgi, iepriekš minētajā rindas kārtībā tiktu dota iespēja pretendēt arī uz Eiropas Sociālā fonda Plus finansējuma un pašvaldības līdzfinansējuma apmaksātu vietu privātajā PII, nodrošinot vienlīdzīgas iespējas un līdzvērtīgu pakalpojumu, kādu saņem pašvaldības PII uzņemto bērnu ģimenes. |
| 5.5. | Ja iepirkuma rezultātā piedāvātā cena par vienu bērnu ir virs 364 *euro*, uz kāda pamata pašvaldība var segt starpību? Jo saprotu, ka MK 709 šim projektam piesaistīti netiek. Cits projekts, cits finansējums, kaut gan ietekme uz šo finansējumu arī būs. Mūsu pašvaldībā nav privāto bērnudārzu, un projektā mēs varētu piedalīties tikai ar cerību, ka uz iepirkumu atnāks sertificētas aukles, kam arī būtu jābūt tad vairākām, jo neviena nenodrošina lielu grupu skaitu. | MK noteikumu [32. punkts](https://eur04.safelinks.protection.outlook.com/?url=https%3A%2F%2Flikumi.lv%2Fta%2Fid%2F346323%23%3A~%3Atext%3D32.%25C2%25A0Projekta%2520Eiropas%2520Soci%25C4%2581l%25C4%2581%2520fonda%2520Plus%2520finans%25C4%2593jums%2520uz%2520vienu%2520b%25C4%2593rnu%2520nep%25C4%2581rsniedz%2520364%25C2%25A0euro%25C2%25A0m%25C4%2593nes%25C4%25AB%252C%2520un%25C2%25A0%25C2%25A0kop%25C4%2593jais%2520viena%2520b%25C4%2593rna%2520pieskat%25C4%25AB%25C5%25A1anas%2520pakalpojumu%2520snieg%25C5%25A1anas%2520laiks%2520nav%2520%25C4%25ABs%25C4%2581ks%2520par%2520gadu%2520un%2520nep%25C4%2581rsniedz%2520tr%25C4%25ABs%2520gadus.&data=05%7C02%7Csintija.laugale-volbaka%40cfla.gov.lv%7C90a7c83bb7c84f2fb87c08dbfcae184d%7Cc2d02fb61e644741866ff8f5689ca39a%7C0%7C0%7C638381596904930120%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C3000%7C%7C%7C&sdata=%2F26B%2BV7nM8LNg8fmgmeA%2Fy1g80xX0Cc98HG51HiltZo%3D&reserved=0) nosaka, ka projekta Eiropas Sociālā fonda Plus finansējums uz vienu bērnu nepārsniedz 364 *euro* mēnesī. Attiecīgi šis ir maksimālais ES fondu finansējuma apmērs par viena bērna pieskatīšanas pakalpojumu nodrošināšanu mēnesī, bet tas nav maksimālais kopējais finansējums. Iepirkumā var tikt iekļautas jebkādas citas izmaksas (piemēram, ko paredz MK noteikumi Nr. 709), bet attiecināmajām izmaksām no projekta ir jābūt identificējamām un tās nedrīkst pārsniegt 364 euro mēnesī. MK noteikumu 27.3.apakšpunktā norādīti iespējamie privātā pirmsskolas izglītības pakalpojuma izdevumi, kas ir attiecināmi no projekta, savukārt, MK noteikumu 27.3.apakšpunktā norādīti bērnu uzraudzības pakalpojuma nodrošināšanas no projekta attiecināmie izdevumi. Vēršam uzmanību, ka pašvaldības līdzfinansējumam ir noteikts tikai minimālais tā apmērs no kopējām projekta attiecināmajam izmaksām (15-25%, skat. MK noteikumu 17.punktu un 29.punktu). Iepirkuma dokumentācijā pasūtītājs var noteikt paredzamo līgumcenu (maksimālo summu uz vienu bērnu) un nolikumā atrunāt, ka pašvaldībai ir tiesības izbeigt iepirkumu bez rezultāta un neslēgt līgumu ar pakalpojumu sniedzēju, kas pārsniedz nolikumā noteikto maksimālo summu uz vienu bērnu. Ja jautājums ir par bērnu uzraudzības pakalpojumu (CPV kodu: 85312110-3, Bērnu dienas aprūpes pakalpojumi) un kopējās izmaksas ir zem 750 000 *euro* (Lūdzu ņemt vērā, ka šie 750 000 *euro* ir jāsummē kopā par visu projekta laiku un summējot visus pasūtītāja iepirkumus par šo pakalpojumu), var izvēlēties veikt cenu aptauju. Maksimālo bērnu skaitu, ko var pieskatīt viena aukle tehniskajā specifikācijā jānosaka ņemot vērā Ministru kabineta noteikumus Nr. 404 “Prasības bērnu uzraudzības pakalpojuma sniedzējiem un bērnu uzraudzības pakalpojuma sniedzēju reģistrēšanas kārtība”. Tāpat cenu aptaujas dokumentācijā var noteikt paredzamo līgumcenu (maksimālo summu uz vienu bērnu) un cenu aptaujas dokumentācijā atrunāt, ka pašvaldībai ir tiesības izbeigt iepirkumu bez rezultāta un neslēgt līgumu ar pakalpojumu sniedzēju, kas pārsniedz cenu aptaujas dokumentācijā noteikto maksimālo summu uz vienu bērnu. Cenu aptaujas rezultātā pašvaldība ir tiesīga slēgt Vispārīgo vienošanos, kurā tad var atrunāt, kura aukle pieskatīs konkrēto bērnu. |
| 5.6. | Plānojot iepirkumu projekta “4.3.6.6. Bērnu pieskatīšanas pakalpojumi” ietvaros, lūdzu izskaidrojiet, vai CPV kods 80110000-8 (Pirmskolas izglītības pakalpojumi) būs piemērots iepirkuma priekšmetam - bērnu pieskatīšanas pakalpojumam bērniem vecumā no 1.5 gadiem?Jautājums radies, jo šajā uzraudzības/pieskatīšanas pakalpojumā nav paredzēts, ka auklei būtu bērns jāizglīto atbilstoši tā vecumam (kā tas ir bērnudārzā), bet gan jānodrošina bērna pieskatīšana, lai vecākiem būtu iespēja strādāt algotu darbu.Vai CFLA ieskatā un projektu vērtēšanas gaitā minētais CPV kods un atbilstoši PIL 2.pielikuma pakalpojumiem rīkotā iepirkuma procedūra tiks atzīta par atbilstošu? | 1.Projekts paredz šādu pakalpojumu iegādi: 1) **Privātā pirmsskolas izglītības pakalpojuma iegāde, kas ietver pilnu, licencētu pirmsskolas izglītības programmas apguvi**. (Pakalpojuma sniedzējs ir reģistrēts Privāto izglītības iestāžu reģistrā). Pakalpojuma sniedzējs ir privātā PII, kurā izglītojamie **apgūst** licencētu pirmsskolas izglītības **programmu**. Aģentūras ieskatā pakalpojumam piemērojamais CPV kods būtu 80110000-8 (Pirmskolas izglītības pakalpojumi). Iepirkums veicams PIL 10. panta pirmās daļas kārtībā, , ja izmaksas virs 42 000 *euro*. Lūdzu ņemt vērā, ka šie 42 000 *euro* ir jāsummē kopā par visu projekta laiku un summējot visus pasūtītāja iepirkumus par šo pakalpojumu. 2) **Bērnu uzraudzības pakalpojuma iegāde**. (Pakalpojuma sniedzējs ir reģistrēts Bērnu uzraudzības pakalpojuma sniedzēju reģistrā, sniedz bērnu uzraudzības (pieskatīšanas) pakalpojumu). Saskaņā ar Ministru kabineta 16.07.2013. noteikumu Nr.404 “Prasības bērnu uzraudzības pakalpojuma sniedzējiem un bērnu uzraudzības pakalpojuma sniedzēju reģistrēšanas kārtība” 5. punktu pakalpojuma sniedzējs **organizē** drošu, saturīgu un lietderīgu **laika pavadīšanu** bērnam, sekmējot viņa vispusīgu attīstību. Ja pilna laika pakalpojums tiek sniegts bērnam vecumā no pusotra gada līdz brīdim, kad tiek uzsākta bērna obligātā sagatavošana pamatizglītības ieguvei, pakalpojuma sniedzēja pienākums ir **sniegt atbalstu** pirmsskolas izglītības programmas **apgūšanai** bērna ģimenē, saņemot pašvaldības PII vai pirmsskolas izglītības konsultatīvā centra metodisku palīdzību. Aģentūras ieskatā pakalpojumam piemērojamais CPV kods būtu 85312110-3 Bērnu dienas aprūpes pakalpojumi.Arī bērnu uzraudzības pakalpojuma iegādei pasūtītājs var veikt iepirkumu PIL 10. panta pirmās daļas kārtībā, jo CPV kods ir atbilstošs PIL 2.pielikuma pakalpojumiem.Saskaņā ar Iepirkumu Uzraudzības biroja skaidrojumu pasūtītāja pienākums ir pašam izvēlēties atbilstošāko CPV kodu, ņemot vērā tā rīcībā esošo informāciju. Galvenais, lai CPV kods būtu kopumā atbilstošs, lai nav kaut kas pilnīgi cits, ko neparedz iepirkuma priekšmets. |
| 5.7. | Vai, ja pašvaldība vēlas piesaistīt privāto PII un zina, ka kopējās izmaksas ir zem šiem noteiktajiem 750'000 *euro*, arī var veikt cenu aptauju? Nevis rīkot iepirkumu? | No juridiskā aspekta, ievērojot to, ka 4.3.6.6. pasākumā "*Bērnu pieskatīšanas pakalpojumi*" iepirkumiem jāatbilst ne tikai Publisko iepirkumu likuma (PIL) normām, bet arī MK noteikumu nosacījumiem, t.sk. specifiskajam nosacījumam, kas ietverts noteikumu 51. punktā: “*51. Projekta iesniedzējs projektā plānoto bērnu pieskatīšanas* ***pakalpojumu sniedzēju izvēlas*** *līdz projekta iesnieguma iesniegšanas brīdim sadarbības iestādē* ***normatīvajos aktos publisko iepirkumu jomā paredzētajā kārtībā****,* ***īstenojot atklātu, pārredzamu, nediskriminējošu un konkurenci nodrošinošu konkursa procedūru****.*”Attiecībā uz to, ka pasūtītājs (pašvaldība) atbilstoši PIL 10.panta otrajai daļai ir tiesīgs nepiemērot PIL un piemērot cenu aptauju, jo MK noteikumos Nr. 577 paredzētie bērnu pieskatīšanas pakalpojumi atbilst PIL 2.pielikumasadaļā "*Veselības, sociālie un saistītie pakalpojumi*" minētajiem CPV kodiem, VARAM ieskatā nepieciešams ņemt vērā arī šādus papildus aspektus:1. PIL 10.panta otrajā daļā (“*kas attiecas uz gadījumiem, ja publiska pakalpojuma līguma priekšmets atbilst kādam no šā likuma*[*2. pielikuma*](https://eur04.safelinks.protection.outlook.com/?url=https%3A%2F%2Flikumi.lv%2Fta%2Fid%2F287760%23piel2&data=05%7C02%7Csintija.laugale-volbaka%40cfla.gov.lv%7C1bc84850defe4f7c932108dc0864399a%7Cc2d02fb61e644741866ff8f5689ca39a%7C0%7C0%7C638394473773299264%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C3000%7C%7C%7C&sdata=3MSTjmVNnFC740qCOSEattZ2W12JCMYW69GXyJr4M2g%3D&reserved=0)*sadaļā "Veselības, sociālie un saistītie pakalpojumi" minētajiem CPV kodiem, ja tā paredzamā līgumcena ir mazāka par 750 000 euro*”) ietvertas pasūtītāja tiesības nepiemērot PIL publiskam pakalpojuma līgumam, kura priekšmets atbilst kādam no šā likuma [2. pielikuma](https://eur04.safelinks.protection.outlook.com/?url=https%3A%2F%2Flikumi.lv%2Fta%2Fid%2F287760%23piel2&data=05%7C02%7Csintija.laugale-volbaka%40cfla.gov.lv%7C1bc84850defe4f7c932108dc0864399a%7Cc2d02fb61e644741866ff8f5689ca39a%7C0%7C0%7C638394473773299264%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C3000%7C%7C%7C&sdata=3MSTjmVNnFC740qCOSEattZ2W12JCMYW69GXyJr4M2g%3D&reserved=0) sadaļā "*Veselības, sociālie un saistītie pakalpojumi*" minētajiem CPV kodiem, ja tā paredzamā līgumcena ir mazāka par 750 000 *euro*. Vienlaikus pasūtītajam jāievēro MK noteikumu Nr. 577 51.punkta prasība (skat. augstāk). Izmantojot vēsturisko tulkošanas metodi un vērtējot cenu aptaujas procedūras sākotnējo mērķi un ietvaru PIL (kas zaudējis spēku 2017. gada 1. martā), secināms, ka, piemērojot cenu aptauju, par piedāvājuma izvēles kritēriju likums paredzēja noteikt piedāvājumu ar viszemāko cenu. Tomēr, ņemot vērā bērnu pieskatīšanas pakalpojuma raksturu, kā arī nepieciešamību pašvaldībai izvēlēties atbilstošāko pakalpojuma sniedzēju atbilstoši teritorijai un pakalpojuma saņēmēju lokam un vajadzībām, pastāv risks pakalpojuma sniedzēju piedāvātā zemākā cena ne vienmēr nodrošinās arī minēto nepieciešamo aspektu izpildi. Kā arī, tā kā cenu aptaujas norises un īstenošanas nosacījumi šobrīd nav ietverti ārējos normatīvajos aktos, pastāv risks, ka, veicot šādu pakalpojumu sniedzēju atlases procedūru, pašvaldība nenodrošinās visu MK noteikumos Nr. 577 minēto nosacījumu (atklātums, pārredzamība, nediskriminēšana un konkurences nodrošināšana) izpildi.
2. Vērtējot sistēmiski PIL 10. panta pirmajā daļā noteikto (“*kas attiecas uz gadījumiem, ja publiska pakalpojuma līguma paredzamā līgumcena ir 42 000 euro vai lielāka un līgumu slēdz par šā likuma*[*2.*](https://eur04.safelinks.protection.outlook.com/?url=https%3A%2F%2Flikumi.lv%2Fta%2Fid%2F287760%23piel2&data=05%7C02%7Csintija.laugale-volbaka%40cfla.gov.lv%7C1bc84850defe4f7c932108dc0864399a%7Cc2d02fb61e644741866ff8f5689ca39a%7C0%7C0%7C638394473773299264%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C3000%7C%7C%7C&sdata=3MSTjmVNnFC740qCOSEattZ2W12JCMYW69GXyJr4M2g%3D&reserved=0)*pielikumā minētajiem pakalpojumiem”)*, secināms, ka šī norma arī pieļauj veikt atkāpes no PIL 8. panta pirmajā daļā noteiktajām iepirkumu procedūrām. Iepirkumu uzraudzības biroja [skaidrojumā](https://eur04.safelinks.protection.outlook.com/?url=https%3A%2F%2Fwww.iub.gov.lv%2Flv%2Fmedia%2F7629%2Fdownload%3Fattachment&data=05%7C02%7Csintija.laugale-volbaka%40cfla.gov.lv%7C1bc84850defe4f7c932108dc0864399a%7Cc2d02fb61e644741866ff8f5689ca39a%7C0%7C0%7C638394473773299264%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C3000%7C%7C%7C&sdata=lJ%2BRT3UdsQVl1F1npuc9namZclVAQlZ9YIvOTMKtaVc%3D&reserved=0) par PIL 2.pielikumā minēto pakalpojumu iepirkumu veikšanas kārtību minētas divas procedūras, kuras pasūtītājs ir **tiesīgs** piemērot, t.i., atklātu vai kā divposmu iepirkumu, proti, ar sākotnējo kandidātu atlasi. Līdz ar to arī šajā 10. panta normā, kas attiecināma uz 2. pielikumā minēto CPV kodu iepirkumiem un ar mazāku līgumcenas robežvērtību (*42 000 euro*), likumdevējs nav pieļāvis iespēju balstīties tikai uz zemākās cenas aspektu. Jo jebkurā gadījumā pasūtītājam, piemērojot arī PIL 10. panta normas, ir jāievēro PIL 2. pantā ietvertais mērķis nodrošināt **iepirkumu atklātumu, piegādātāju brīvu konkurenci, kā arī vienlīdzīgu un taisnīgu attieksmi** pret tiem, kā arī pasūtītāja līdzekļu efektīvu izmantošanu.
3. PIL 24. pants paredz pasūtītājam pienākumu arī šā likuma [9.](https://eur04.safelinks.protection.outlook.com/?url=https%3A%2F%2Flikumi.lv%2Fta%2Fid%2F287760%23p9&data=05%7C02%7Csintija.laugale-volbaka%40cfla.gov.lv%7C1bc84850defe4f7c932108dc0864399a%7Cc2d02fb61e644741866ff8f5689ca39a%7C0%7C0%7C638394473773299264%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C3000%7C%7C%7C&sdata=2uPqvfToqOf8N8uN7UIwIsJ3W%2Fz7uYiMFN3OO6%2BPWsM%3D&reserved=0)un [10. pantā](https://eur04.safelinks.protection.outlook.com/?url=https%3A%2F%2Flikumi.lv%2Fta%2Fid%2F287760%23p10&data=05%7C02%7Csintija.laugale-volbaka%40cfla.gov.lv%7C1bc84850defe4f7c932108dc0864399a%7Cc2d02fb61e644741866ff8f5689ca39a%7C0%7C0%7C638394473773299264%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C3000%7C%7C%7C&sdata=UNGvhoz1iRl8ic7pbC2n0XDolTIKQslHX%2F83IWFlp1g%3D&reserved=0) minēto iepirkumu veikšanai izveidot iepirkuma komisiju. Saskaņā ar 24. panta piekto daļu šī komisija atlasa kandidātus un vērtē pretendentus un to iesniegtos piedāvājumus saskaņā ar šo likumu, iepirkuma procedūras dokumentiem, šā likuma [9.](https://eur04.safelinks.protection.outlook.com/?url=https%3A%2F%2Flikumi.lv%2Fta%2Fid%2F287760%23p9&data=05%7C02%7Csintija.laugale-volbaka%40cfla.gov.lv%7C1bc84850defe4f7c932108dc0864399a%7Cc2d02fb61e644741866ff8f5689ca39a%7C0%7C0%7C638394473773299264%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C3000%7C%7C%7C&sdata=2uPqvfToqOf8N8uN7UIwIsJ3W%2Fz7uYiMFN3OO6%2BPWsM%3D&reserved=0)un [10. pantā](https://eur04.safelinks.protection.outlook.com/?url=https%3A%2F%2Flikumi.lv%2Fta%2Fid%2F287760%23p10&data=05%7C02%7Csintija.laugale-volbaka%40cfla.gov.lv%7C1bc84850defe4f7c932108dc0864399a%7Cc2d02fb61e644741866ff8f5689ca39a%7C0%7C0%7C638394473773299264%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C3000%7C%7C%7C&sdata=UNGvhoz1iRl8ic7pbC2n0XDolTIKQslHX%2F83IWFlp1g%3D&reserved=0) minēto iepirkumu dokumentiem, kā arī citiem normatīvajiem aktiem. Līdz ar to iepirkumu komisijai attiecībā uz iepirkumiem MK noteikumos Nr. 577 noteiktā 4.3.6.6. pasākuma īstenošanas ietvaros  attiecībā uz pakalpojumu sniedzēju izvēles kārtību pēc būtības ir saistošas arī šo MK noteikumu normas, kā arī komercdarbības atbalsta kontroles normas (piemēram, attiecībā uz komercdarbības atbalstu raksturojošām pazīmēm kā ekonomiskas priekšrocību radīšana, nenodrošinot tirgus apstākļus).

**Līdz ar to pašvaldībai kā pasūtītājam PIL 10. panta otrajā daļā ietvertā izvēles tiesība ir jāpiemēro kopsakarā ar citos attiecināmajos normatīvajos aktos noteikto, lai pakalpojuma sniedzējs tiktu izvēlēts atklātā, pārredzamā, nediskriminējošā un konkurenci nodrošinošā konkursa procedūrā.**  |
| 5.7. | Ja pašvaldība nolemj projektu balstīt uz aukļu pakalpojumu, tad izvēlamies cenu aptauju, bet tad šī aptauja jāveic ikvienai auklei par katru bērnu?  | Iepirkuma procedūra veicama ņemto vērā sniegto atbildi uz otru jautājumu un saskaņā ar iestādes iekšējās kārtības noteikumiem, līdz ar to mēs nevaram apgalvot, ka nav jāveic par katru bērnu, bet varam ieteikt, ka iepirkuma tehniskajā specifikācijā nosaka, kāds pakalpojums jāsniedz/kas jānodrošina bērnu uzraudzīšanas laikā/maksimālo bērnu skaitu/ u.c. nosacījumus, ko pašvaldība uzskata par nepieciešamiem, bet lūdzam ņemt vērā, ka prasības nosakāmas ievērojot Ministru kabineta noteikumus Nr. 404 “Prasības bērnu uzraudzības pakalpojuma sniedzējiem un bērnu uzraudzības pakalpojuma sniedzēju reģistrēšanas kārtība” un MK noteikumu Nr. 577. 31. punktā noteikto, ka šo noteikumu 25.2. apakšpunktā minēto pakalpojumu:1. nodrošina bērnu uzraudzības pakalpojuma sniedzējs atbilstoši normatīvajos aktos noteiktajām prasībām bērnu uzraudzības pakalpojuma sniedzējiem;
2. sniedz kā pilna laika bērnu uzraudzības pakalpojumu (ne mazāk kā astoņas stundas dienā).

Iepirkuma rezultātā pašvaldība ir tiesīga slēgt Vispārīgo vienošanos, kurā tad var atrunāt, kura aukle pieskatīs konkrēto bērnu. |
| 5.8. | Par projektu Bērnu pieskatīšanas pakalpojumi.Vēlos precizēt jautājumu par iepirkumu bērnu pieskatīšanas pakalpojumam (aukles).[..] saprotu, ka auklēm var nepiemērot PIL, ja ir atbilstība kādam no PIL 2.pielikuma minētajiem CPV kodiem. Kā piemērotākais kods ir norādīts CPV kods: 85312110-3 bērnu dienas aprūpes pakalpojums. Attiecīgi, ja pasūtītājs nepiemēro PIL, tad iepirkuma veikšanai piemēro pasūtītāja iekšējo iepirkumu veikšanas kārtību, veicot cenu aptaujas?[..]Vai aukļu iepirkums (konkurss) jeb atlase nevar tikt veikta caur saistošajiem noteikumiem, kuru pašvaldība izstrādā un, kas ir spēkā? | Jā, PIL normās noteiktajos gadījumos (piem., PIL 10. panta otrā daļa) 4.3.6.6. pasākuma projekta īstenošanai nepieciešamos pakalpojumus var iegādāties, nepiemērojot PIL noteiktās procedūras. Tomēr jāņem vērā 4.3.6.6. pasākuma ieviešanu regulējošo MK noteikumu Nr. 577 51. punkta nosacījums. “*51. Projekta iesniedzējs projektā plānoto bērnu pieskatīšanas pakalpojumu sniedzēju izvēlas līdz projekta iesnieguma iesniegšanas brīdim sadarbības iestādē normatīvajos aktos* ***publisko iepirkumu jomā paredzētajā kārtībā, īstenojot atklātu, pārredzamu, nediskriminējošu un konkurenci nodrošinošu konkursa procedūru***.”**Cenu aptaujas** norises un īstenošanas nosacījumi šobrīd nav ietverti ārējos normatīvajos aktos, tādēļ pastāv risks, ka, piemērojot cenu aptauju bērnu uzraudzības pakalpojuma sniedzēju iegādei, netiks nodrošināta **atklāta, pārredzama, nediskriminējoša un konkurenci nodrošinoša procedūra**, t.i., atbilstība MK noteikumu Nr. 577 nosacījumiem. [..] Pašvaldības cenu aptaujas procedūras varētu atbilst MK noteikumu Nr. 577 prasībām, ar nosacījumu, ka:1. Visiem potenciālajiem pakalpojuma sniedzējiem tiek dota iespēja kandidēt uz pakalpojuma sniegšanu (piemēram, sludinājums pašvaldības tīmekļvietnē);2. Tiek nodrošināta publiski pieejama informācija par pakalpojuma iegādi, t.sk. par konkrētiem kritērijiem, pēc kuriem tiks izvēlēts pakalpojuma sniedzējs;3. Pakalpojuma iegādes process tiek dokumentēts un tiek nodrošināta publiski pieejama informācija par izvēlēto pakalpojuma sniedzēju un pārējiem kandidātiem, [..], t.i., 4.3.6.6. pasākuma projekta plānošanas posmā veiktā pakalpojuma sniedzēja atlase tiek veikta atklāti, pārredzami, nediskriminējoši un konkurenci nodrošinoši (attiecībā pret visiem potenciālajiem pakalpojuma sniedzējiem). |
| 5.9. | Uzsākot projekta īstenošanu, kad finansējuma saņēmējs būs noslēdzis pakalpojuma līgumu par privāto pirmsskolas izglītības pakalpojumu, tiek plānots, ka tiks slēgts 3-pusējs līgums (pašvaldības iestāde X - pakalpojuma sniedzējs – bērna likumiskais pārstāvis), kurā tiks atrunāti pušu pienākumi. Vai 3-pusējo līgumu drīkst slēgt pašvaldības iestāde X, ja finansējuma saņēmējs ir pašvaldības iestāde XX? | Projekta iesniedzējs un finansējuma saņēmējs atbilstoši SAM MK noteikumu 20. punktam ir pašvaldība, savukārt pašvaldības iestāde X ir pašvaldībai pakļautībā esoša iestāde, kas neatbilst SAM MK noteikumu 20. punktā noteiktajam projekta iesniedzējam/ finansējuma saņēmējam. Uzsākot īstenot projektu, kad finansējuma saņēmējs (pašvaldība) būs noslēdzis pakalpojuma līgumu par privāto pirmsskolas izglītības pakalpojumu, finansējuma saņēmējs atbilstoši savai iekšējai kārtībai kā tiek nodrošināta atbildību definēšana visām iesaistītajām pusēm, var slēgt 3-pusēju līgumu (pašvaldības iestāde X - pakalpojuma sniedzējs – bērna likumiskais pārstāvis). Vienlaikus, vēršam uzmanību, ka finansējuma saņēmējs nedeleģē atbildību par Eiropas Savienības fondu 2021.—2027. gada plānošanas perioda [Vadības likuma](https://eur04.safelinks.protection.outlook.com/?url=https%3A%2F%2Flikumi.lv%2Fta%2Fid%2F331743-eiropas-savienibas-fondu-2021-2027-gada-planosanas-perioda-vadibas-likums&data=05%7C02%7Canija.pluge%40cfla.gov.lv%7C295f65bc138946c9f9ec08dc28783350%7Cc2d02fb61e644741866ff8f5689ca39a%7C0%7C0%7C638429743925010570%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C0%7C%7C%7C&sdata=IcCtjouTpLU5MgbV%2F8rQnT9VMuhedfAcy4Y417xGuSM%3D&reserved=0) 18. panta pirmajā daļā minētajiem finansējuma saņēmēja pienākumiem. |
| 5.10. | Ja gatavojot iepirkumu nolemjam, ka pakalpojums katram bērnam būs jāsniedz 1 gadu, taču kad pakalpojums sniegts jau 1 gadu, konkrētam bērnam vēl joprojām nevaram nodrošināt vietu pašvaldības PII. Vai šim bērnam varam piedāvāt turpināt apmeklēt privāto PII projekta ietvaros (pieņemot, ka neviens cits nepiesakās)? Vai tomēr nē, jo jau saņēmis atbalstu noteikto laiku un teorētiski tad nesasniedzam projektā plānoto iznākuma rādītāju? | MK noteikumu 32. punktā noteiktajam, kopējais viena bērna pieskatīšanas pakalpojumu sniegšanas laiks nav īsāks par gadu un nepārsniedz trīs gadus, bet iepriekš ir jāparedz, atbilstoši MK noteikumu 9. punktā projektā plānoto iznākuma rādītāju. Gatavojot iepirkumu, rūpīgi jāizsver pakalpojuma sniegšanas laiks, lai rezultātā varētu sasniegt projektā plānoto iznākuma rādītāju. Norādām, ka iepirkumā jau plānot pakalpojuma sniegšanas periodu tā, lai neierobežotu pakalpojuma sniedzēju, ievērojot MK noteikumu 32. punktu par iespējamo pakalpojuma sniegšanas laiku. |
| 5.11. | Iepirkuma nolikumā un PIL ir noteikts, ka nodokļu parādu pārbauda pretendentam. Gadījumā, ja pretendents būs PII, tad PII nav PVN maksātājs. Vai ir jāpārbauda nodokļu parāds SIA? | Saskaņā ar MK noteikumu 52. punktā noteikto, pakalpojuma sniedzējam jābūt reģistrētam Izglītības iestāžu reģistrā vai Bērnu uzraudzības pakalpojumu sniedzēju reģistrā. Lai reģistrētu izglītības iestādi, Izglītības kvalitātes valsts dienestā jāiesniedz tajā skaitā Izglītības iestādes dibinātāja apstiprināts izglītības iestādes nolikums. Gadījumos, kad atbilstoši minētājā nolikumā noteiktajam pirmsskolas izglītības iestāde ir SIA “XXX” dibināta iestāde un pirmsskolas izglītības iestādei "XXXX" nav juridiskās personas statusa, tad pretendents būs SIA “XXX” (UR reģistrēta juridiska persona). |
| 5.12. | Vai nav neatbilstība starp atlases nolikuma 2.pielikumu “Projektu iesniegumu vērtēšanas kritēriji un to piemērošanas metodika” un MK noteikumu Nr. 577 51. punktu, proti, MK noteikumu Nr. 577 51. punkts nosaka, ka projekta iesniedzējs projektā plānoto bērnu pieskatīšanas pakalpojumu sniedzēju izvēlas līdz projekta iesnieguma iesniegšanas brīdim aģentūrā normatīvajos aktos publisko iepirkumu jomā paredzētajā kārtībā, īstenojot atklātu, pārredzamu, nediskriminējošu un konkurenci nodrošinošu konkursa procedūru, bet minētā prasība neizriet no projektu iesniegumu vērtēšanas kritērijiem? | Gadījumos, kad bērnu pieskatīšanas pakalpojumu sniedzējs 4.3.6.6. pasākuma projekta ietvaros līdz projekta iesniegšanas brīdim vēl nav zināms, projekta iesniedzējs projekta iesniegumā sniedz skaidrojumu un pamatojumu par objektīviem apstākļiem, kas lieguši pašvaldībai pakalpojuma sniedzēju izvēlēties līdz projekta iesniegšanas brīdim. Šādi apstākļi varētu būt, piemēram, cenu aptauja vai iepirkuma procedūra, kas atbilstošu piedāvājumu trūkuma dēļ nepieciešamajos termiņos beigušies bez rezultāta Projekta iesniedzējs nodrošina MK noteikumu Nr. 577 51. punktā noteikto prasību līdz precizētā projekta iesnieguma iesniegšanai. |
| Projekta rezultātu uzturēšana un ilgtspējas nodrošināšana |
| 6.1. | Ne vienmēr iepirkums dod rezultātu. Noslēdzot līgumu ar privāto pakalpojuma sniedzēju, var gadīties, ka līguma laikā netiek nodrošināta izglītības pakalpojumu kvalitāte vai atbalsta personāls, kas atrunāta līgumā. Rezultātā līgums jālauž - kā tas atsauksies uz šo projektu, pietam, kur pašvaldība pēkšņi radīs iespēju jaunam pakalpojuma sniedzējam, ņemot vērā garo iepirkuma procedūras laiku, lai meklētu jaunu pakalpojuma sniedzēju. Kur likt bērnus, kuriem uz laiku iztrūks šis pakalpojums? | ES fondu projektu ietvaros, tāpat kā citām vajadzībām publisko iepirkumu rezultātā noslēgto līgumu izpildē pastāv risks, ka izpildītājs neievēro sākotnēji uzņemtās saistības vai arī līgumu nav iespējams izpildīt citu (t.sk. objektīvu) apstākļu dēļ. Šādos gadījumos būtu jāpiemēro pakalpojumu līgumā noteiktās sankcijas par līguma nosacījumu neievērošanu. Samazināt riskus iepirkt nekvalitatīvu pakalpojumu iespējams, iepirkuma nolikumā precīzi definējot prasības, kādām būtu jāatbilst pakalpojuma sniedzējam, kā arī atbilstošu līgumsodu, kāds piemērojams līguma nosacījumu neievērošanas gadījumā. |